
	Tárgy:


	A sportrendezvények biztonságáról szóló 54/2004. (III. 31.) Korm. rendelet hatálya alá tartozó 
FIBA Európa Kupa kosárlabda-mérkőzések biztonsági szempontból végrehajtott minősítése

	
	Hiv. szám:
	-

	
	Ügyintéző:
	dr. Tóth Béla r. alezredes

	
	Tel.:
	+36 (1) 443-5000/33-367


határozat

A DVTK Kosárlabda Kft. (székhely 3530 Miskolc, Görgey Artúr utca 19., csapat neve: DVTK-Huntherm), valamint a Raabersport Kft. (székhely: 9400 Sopron, Lachner Kristóf utca 48., csapat neve: Sopron Basket) által szervezett és a Panathlitikos Sykeon, továbbá 
az UZKK Student Nis közreműködésével megrendezni tervezett kosárlabda-mérkőzések ügyében a Sportrendezvényeket Biztonsági Szempontból Minősítő Bizottság (a továbbiakban: Minősítő Bizottság) soron kívüli eljárásában 2026. október 9-én megfogalmazott minősítési javaslata alapján az alábbi sportrendezvényeket NORMÁL biztonsági kockázatúnak minősítem:
	FIBA Európa Kupa kosárlabda-mérkőzések

	időpont
	helyszín
	szervező
	közreműködő

	2026. október 14.
	Miskolc
	DVTK-Huntherm
	Panathlitikos Sykeon

	2026. október 14.
	Sopron
	Sopron Basket
	UZKK Student Nis


A határozat a közléssel véglegessé válik, ellene fellebbezésnek helye nincs, azonban 
a közlésétől számított harminc napon belül közigazgatási pert lehet indítani a Fővárosi Törvényszéknek címzett, de az Országos Rendőr-főkapitányságon (a továbbiakban: ORFK) benyújtott keresettel. 
Ha nemzetközi szerződésből eredő kötelezettség alapján törvény vagy nemzetközi szerződés eltérően nem rendelkezik, az ügyfélként eljáró gazdálkodó szervezet és az ügyfél jogi képviselője elektronikus ügyintézésre köteles. 

Az elektronikus kapcsolattartás módjára vonatkozóan részletes tájékoztatást találhat 
a https://ugyintezes.police.hu/hu/web/guest honlapon. 

A közigazgatási per iránti kereset, a https://ugyintezes.police.hu/web/guest/elektronikus-tajekoztatasok?szakterület=kozigazgatasi-per linken található űrlappal kezdeményezhető.

Az eljárás során költség nem keletkezett, az eljárásba szakhatóság bevonására nem volt szükség.

Ha a sportrendezvény biztonsági kockázatát érintően bizonyítékokkal alátámasztott új körülmény merül fel, a sportrendezvényt szervező vagy a Minősítő Bizottság tagja a sportrendezvény időpontja előtt legfeljebb 10 nappal korábban írásban kezdeményezheti a sportrendezvény ismételt minősítését.

INDOKOLÁS

A sportrendezvények biztonsági kockázat szerinti minősítését – a sportrendezvény szervezőjével folytatott előzetes egyeztetést követően – az ORFK az általa működtetett Minősítő Bizottság javaslata alapján határozza meg.

A Minősítő Bizottság javaslata alapján az ORFK – az általános közigazgatási rendtartásról szóló törvény szerint – dönt a sportrendezvények biztonsági kockázat szerinti minősítéséről.

A mérkőzések vonatkozásában a NORMÁL minősítésnél magasabb biztonsági kockázat megállapításának szükségességére vonatkozó információk nem jutottak a Minősítő Bizottság tudomására.

Az előzetesen beszerzett információkat, a sportrendezvény szervezője és az illetékes rendőrkapitányság által megtett javaslatokat jelen ügyben a Minősítő Bizottság megvizsgálta, és az általa megfogalmazott javaslatok alapján a rendelkező részben foglaltak szerint döntöttem.

Hatáskörömet a sportról szóló 2004. évi I. törvény (a továbbiakban: Stv.) 68/A. § (1) bekezdése és a sportrendezvények biztonságáról szóló 54/2004. (III. 31.) Korm. rendelet 
(a továbbiakban: Rendelet) 2. § (1) bekezdése határozza meg.

Határozatom

· az Stv. 68/A. § (1) bekezdése;
· az általános közigazgatási rendtartásról szóló 2016. évi CL. törvény 114. § (1) bekezdése, 116. § (4) bekezdése;

· a közigazgatási perrendtartásról szóló 2017. évi I. törvény 13. § (3) bekezdés a) pontja, 29. § (1) bekezdése, 39. § (1) bekezdése;

· a polgári perrendtartásról szóló 2016. évi CXXX. törvény 605. § (1) bekezdése, 608. § (1) bekezdése; 

· a digitális államról és a digitális szolgáltatások nyújtásának egyes szabályairól szóló 2023. évi CIII. törvény 19. § (1) bekezdés aa) és b) pontja;

· a Rendelet 1. § (1) bekezdés a) és b) pontja, 2. § (1) és (8) bekezdése, 4. § (1) bekezdése rendelkezésein alapul.

Budapest, időbélyegző szerint
Dr. Mecser Tamás r. vezérőrnagy
rendőrségi főtanácsos

országos rendőrfőkapitány

nevében és megbízásából

Dr. Kuczik János Zoltán r. vezérőrnagy

rendőrségi főtanácsos
rendészeti országos rendőrfőkapitány-helyettes









főigazgató
A határozatot kapják:

· a rendelkező részben meghatározott ügyfelek,
· Magyar Kosárlabdázók Országos Szövetsége (tájékoztatásul),
· irattár
________________________________________________________________________________________

Cím: 1139 Budapest, Teve u. 4-6.; 1903 Budapest, Pf. 314/15

Tel.: +36 (1) 443-5573, 33-104

E-mail: orfktitkarsag@orfk.police.hu; KÉR azonosító: ORFK

